एक्स्ट्रा लगेज के पैसे नहीं देना चाहती थी; CISF के पूछने पर बोली- मेरे पास बम है
मुंबई एयरपोर्ट पर एक महिला ने एक्स्ट्रा लगेज के पैसे मांगने पर बम की अफवाह उड़ा दी। महिला यात्री अपने साथ 22 किलो वजन के दो बैग ले जा रही थी। नियम के अनुसार 15 किलो तक की परमीशन है। ऐसे में जब एक्स्ट्रा बैगMumbai Airport Incident With Female Passenger. Follow Chhatrapati Shivaji Maharaj International Airport Latest News, Reprots and Updates On Dainik Bhaskar (दैनिक भास्कर)
मुंबई एयरपोर्ट पर एक महिला ने एक्स्ट्रा लगेज के पैसे मांगने पर बम की अफवाह उड़ा दी। CISF ने फौरन डॉग स्क्वॉड टीम को बुलाया और जांच करवाई, लेकिन बम जैसा कुछ नहीं मिला। महिला के खिलाफ पुलिस ने मामला दर्ज कर उसे कोर्ट में पेश किया, जहां से उसे जमानत मिल गई।
मामला 29 मई का है। 40 साल की महिला मुंबई से कोलकाता जाने वाली थी। वह शाम करीब साढ़े 5 बजे स्पाइसजेट बैगेज चेक-इन काउंटर पर पहुंची और बोर्डिंग पास मांगा। उसने चेक-इन के लिए दो बैग सौंपे।
महिला अपने साथ 22 किलो वजन के दो बैग ले जा रही थी। कर्मचारियों ने उसे समझाया कि उसका सामान अधिक है। नियम के मुताबिक, 15 किलो तक की परमिशन है। बैग ले जाना है तो एक्स्ट्रा पेमेंट करना होगा। इसके बाद महिला ने पैसा देने से इनकार कर दिया और हंगामा शुरू कर दिया।
महिला ने गैर मराठियों को परेशान करने का आरोप लगाया
पुलिस को दिए एक बयान में एयरलाइन कर्मचारी ने कहा, मैंने महिला पैसेंजर को शांत होने के लिए कहा और उन्हें एयरलाइंस के नियम समझाने की कोशिश की। लेकिन वह सुनने को तैयार नहीं थी। वह मुझसे बहस करने लगीं। मैं अपने साथी के साथ मराठी में बात करने लगा। इसके बाद महिला नाराज हो गई और मुझ पर गैर-मराठियों को परेशान करने का आरोप लगाया।
CISF इंस्पेक्टर ने परिचय दिया तो कहा- मेरे पास बम है
इसके बाद CISF इंस्पेक्टर मुथु कुमार काउंटर पर पहुंचे। कुमार ने महिला को अपना परिचय दिया, तो उसने अचानक कहा- मेरे पास बम है। कुमार ने फौरन इसकी सूचना डॉग स्क्वॉड को दी और महिला की जांच की गई। हालांकि जांच में कुछ भी संदिग्ध नहीं मिला। इस दौरान स्पाइसजेट के सुरक्षा अधिकारी और सुपरवाइजर आ चुके थे। उनमें से एक ने पुलिस को फोन कर दिया।
पुलिस ने FIR दर्ज की, कोर्ट ने जमानत पर छोड़ा
सहार पुलिस ने महिला के खिलाफ 'जीवन और दूसरों की सुरक्षा को खतरे में डालने' के आरोप में FIR दर्ज की है। चूंकि सूर्यास्त के बाद का समय था, तो उसे हिरासत में नहीं लिया गया। महिला को अगली सुबह एक स्थानीय अदालत में पेश किया गया जहां उसे जमानत मिल गई।
सहार पुलिस ने कहा कि जांच पूरी होने के बाद उन्होंने मामले में चार्जशीट दाखिल कर दी है। पुलिस ने महिला की पहचान का खुलासा नहीं किया। हालांकि इतना जरूर बताया कि महिला अपने पति और दो बच्चों के साथ साउथ मुंबई में रहती है। पति एक बिजनेसमैन हैं। 29 मई को वह अपनी मां से मिलने के लिए कोलकाता जाने वाली थी।
फ्लाइट में क्रू मेंबर से मारपीट, पैसेंजर ने गालियां दीं...
पैसेंजर्स के गलत व्यवहार की घटना तीन दिन पहले भी हुई थी। जब एअर इंडिया विमान में एक बार फिर क्रू मेंबर के साथ बदसलूकी का मामला सामने आया था। एक पैसेंजर ने यात्रा के दौरान क्रू मेंबर के साथ मारपीट करते हुए गालियां दीं थी। उसे रोकने की कोशिश की गई तो उसने मारपीट शुरू कर दी। दिल्ली एयरपोर्ट पर उतरने के बाद भी यात्री क्रू मेंबर से बदसलूकी कर रहा था। उसे सुरक्षाकर्मियों को सौंप दिया गया। पढ़ें पूरी खबर...